Team Sky provoserer med luksus-bobiler
Den første drøye uken av årets Tour de France har inneholdt mye spenning og dramatikk langs sykkelveiene – men også på hotellparkeringen Team Sky, som innehar den gule trøyen takket være Chris Froome, får skylden for det. De reiser nemlig rundt med tre enorme luksus-bobiler og en restaurantvogn, i tillegg til det vanlige rigget (buss, følgebiler, utstyrsbiler, kjøkken, verksted). Lest denne?Froome tror afrikanere vil dominere sykling Laget overrasket allerede under Giro d'Italia da de tok i bruk en bobil som Richie Porte fikk tilbringe nettene sine i. For å unngå forskjellsbehandling, har UCI imidlertid bestemt at alle rytterne må sove på hotell under Tour de France. Men Team Skys luksus-bobiler er ikke til rytterne. – I stedet for at rytterne sover i bobilene, noe som ikke er lov, bruker vi dem til støtteapparatet. Det frigjør plass på hotellet til våre ryttere, sånn at de kan sove alene. En natt var det en som snorket og vekket romkameraten sin klokken halv to på morgenen. Når man er én per rom, skjer ikke det lenger, sier Sky-sjef Dave Brailsford. Les mer:Kristoffs stefar kan bli Katjusja-trenerSkys omfattende transportsirkus fører til at parkeringene til hotellene hvor Tour-rytterne sover, er fylt til randen. Tidlig i forrige uke skal det ha gått en kule varmt hos medlemmer av støtteapparatet til Europcar. De fikk ikke plass til verken kjøkken- eller verkstedsbilen sin, og en hotellansvarlig skal ha måttet bryte inn for å hindre en slåsskamp mellom Europcar og Sky. Det samme skal ha gjentatt seg for tre dager siden, denne gangen med Lotto NL-Jumbo.Marc Madiot, sjef for FDJ-laget, reagerer på Sky-luksusen. – Man må ha en minimum av sportslig rettferdighet. Ikke alle har Skys midler. Alle lagene blir behandlet på samme måte, og vi har ingen grunn til å klage. Hvor mange ganger blir man egentlig dårlig huset under Tour de France? Hvis man skal tillate bobiler, skaper man ubalanse, sier han til L'Équipe og legger til: – Hvis man skal slutte å fylle hotellene under sykkelritt, bidrar vi ikke lenger til å stimulere lokale virksomheter. Vi ødelegger for næringslivet – og det til en minimal gevinst. Sky-sjef Brailsford forsvarer bruken av bobiler. – Tour de France er kanskje den mest fysisk krevende konkurransen i verden. På dette nivået burde man klare å finne løsninger som gir rytterne et minimum av komfort, sier han.
Laget til Chris Froome skaper konflikt på Tour de France-parkeringene. En hotellansvarlig måtte hindre slåsskamp forrige uke, skriver den franske sportsavisen L'Équipe.